
BIL: 9/22 SYAABAN 1435H/20 JUN 2014 PERCUMA UNTUK AHLI JEMAAH MASJID 

GANJARAN PUASA HANYA DIKETAHUI 
OLEH ALLAH TA'ALA 

Hadhrat Abul-Laits Rahmatullah 'Alaih telah meriwayatkan dengan sanadnya daripada 
Hadhrat Zaid Ibni Arqam Radhiyallahu 'Anhu berkata bahawa Hadhrat Nabi Muhammad 
Rasulullah Shallallahu 'Alaihi Wasallam telah bersabda: 

"Amal perbuatan itu ada lima: 1) Amal yang dibalas sama, 2) dan amal yang menentukan, 3) 
dan amal sepuluh kali lipatganda pahalanya, 4) dan amal tujuh ratus kali lipatganda 
pahalanya, 5) dan amal yang tidak diketahui pahalanya kecuali Allah. Adapun amal perbuatan 
yang balasannya sama iaitu orang yang berbuat kejahatan maka dibalas satu, atau seorang 
yang berniat akan berbuat kebaikan tetapi tidak jadi berbuat, maka dicatat baginya satu 
kebaikan. Adapun amal yang menentukan ialah orang yang menghadap kepada Allah dengan 
tidak mensekutukan Allah dengan sesuatu apapun pasti masuk ke Syurga, dan orang yang 
menghadap kepada Allah dengan mempersekutukan Allah dengan lain-IainNya maka pasti 
masuk Neraka. Adapun amal yang mendapat sepuluh kali ganda pahalanya ialah orang yang 
berbuat Hasanat kebaikan maka dicatat baginya sepuluh kali lipatganda pahalanya. Adapun 
amal yang mendapat tujuh ratus ialah setiap amal memperjuangkan Agama Allah atau 
perbelanjaan dalam Jihad Fi Sabilillah. Adapun amal yang tiada diketahui ganjaran pahalanya 
kecuali Allah sendiri, maka ianya adalah Puasa." [Tanbihul-Ghahlin] 

PENGAJARAN HADITS 

aginda Rasulullah Shallallahu 'Alaihi Wasallam telah membahagikan amal perbuatan manusia 
kepada lima kategori sama ada perbuatan itu baik ataupun buruk. Empat darinya dapat 
dihitung dan diketahui jumlah pahalanya atau nilai dosanya oleh Para Malaikat yang 
mencatatkan amal kebaikan dan keburukan, namun ganjaran bagi amalan berpuasa adalah dalam 
kategori yang tidak diketahui nilai ganjarannya walau oleh Para Malaikat pencatat sekalipun, kerana 
Puasa adalah suatu bentuk amalan Tbadat ikhlas yang dilakukan tanpa perlu ditunjuk-tunjuk, dan 
setiap orang yang berpuasa adalah bermujahadah menurut tingkatan nafsunya yang tersembunyi dan 
hanya Allah sahaja yang dapat menentukan kualiti dan nilai amalan puasa yang dilakukan dalam 
keadaan tersembunyi. Setiap amal Tbadat yang dilakukan pada Jalan Allah dan sebarang perbelanjaan 
harta serta amal usaha untuk memperjuangkan Agama Allah akan diganjari dengan 700 kali ganda. 

Mimbar Nakhoda ini diterbitkan secara mingguan oleh Biro Dakwah Amar Maaruf Nahi Munkar, Masjid Jamek 
Kampung Nakhoda, Jalan Nakhoda Tengah, 68100 Batu Caves, Selangor Darul Ehsan dengan kerjasama 
Naqsyabandi Akademi Quran Sunnah Hadits, Madrasah Ulul Azmi, Kg. Sepakat Wira Damai, Batu Caves. 
Cetakan adalah terhad, maka digalakkan untuk difotostat dan diedarkan kepada orang lain, semoga Allah 
memberkati dan memberikan pahala yang berterusan, Amin. 



Ketua Editor: Ust. Jalalluddin Ahmad Ar-Rowi 
Penolong Editor: Sdr. Muhammad Taufiq 

MENSHIFATKAN ALLAH DENGAN IISIM DAN ANGGOTA 
BADAN ADALAH AOIDAH KAFIR 

Dalam kitab Najmul-Muhtadi m/s 588 menyatakan: 

"Dan dari 'Ali Radhiyallahu 'Anhu telah berkata: "Akan kembali satu kaum dari Ummat ini sewaktu 
hamper Hari Qiyamat, mereka itu adalah Kuffar," kata seorang lelaki: "Wahai Amirul Mukminin, mereka itu Kafir 
dengan sebab apa, sebab melakukan sesuatu yang baharu atau mengingakari sesuatu?" Kemudian 'Ali berkata: 
"Bahkan mereka mengingkari, mereka mengingkari Pencipta mereka, lalu mereka menshitatkanNya dengan jisim 
dan anggota badan." 

Al-lmam Abu 'Abdillah Muhammad bin Al-Anshari Al-Qurtubi (w.671H) pengarang kitab Tafsir Al-Jami' Li 
Ahkam Al-Quran" (20 jilid), beliau berkata ketika menjelaskan hokum orang yang mengatakan Allah berjisim 
tetapi tidak sama dengan jisim pada jilid 12, halaman 256 dan jilid 4 halaman 13-14: 

"Maka bahawasanya perkataan mereka golongan Mujassimah: "Tuhan berjisim" atau "Tuhan adalah 
cahaya", menetapkan bahawa Tuhan itu berjisim dan cahaya tetapi perkataan mereka golongan Mujassimah: 
"Tidak sama dengan cahaya" dan "Tidak sama dengan jisim" membatalkan apa yang ditetapkan semula. Ini 
perkataan yang saling bertentangan iaitu Tuhan berjisim tetapi tidak sama dengan jisim dan ia tidak boleh 
diterima oleh akal sama sekali. Pendapat yang Shahih adalah mengkatirkan Mujassim iaitu orang yang 
mengatakan Allah jisim tetapi tidak sama dengan jisim, kerana sesungguhnya tidak ada beza di antaranya 
Mujassim dan di antara penyembah berhala, iaitu orang yang mengatakan: "Allah berjisim tetapi tidak sama 
dengan jisim" adalah sama dengan penyembah berhala." 

~m IMAM BUKHARI 



Nama sebenar Imam Bukhari ialah Abu 
'Abdullah Muhammad bin Isma'il bin Al-Mughirah 
Al-Bukhari. Beliau lahir pada 13 Syawwal 194H di 
Bukhara, sebuah kawasan di Khurasan iaitu 
Turkistan Barat. Ayahnya meninggal dunia tatkala 
beliau masih kanak-kanak dan beliau dipelihara oleh 
ibunya. Beliau mulai memperolehi ilmu mengenai 
Hadits Nabi ketika bemsia 10 tahun di Bukhara. 
Ketika berusia 16 tahun beliau telah pergi 
mengerjakan Haji di Makkah ditemani ibu dan 
kakaknya, kemudian beliau telah mengucapkan 
selamat jalan kepada ibu dan kakaknya kerana dia 
ingin menetap di Makkah, lalu belajar Ilmu Hadits 
dari Para 'Ulama di Makkah, kemudian berhijrah di 
Madinah hingga selama 6 tahun di Tanah Hijaz. 
Kemudian beliau menuju ke Iraq, Bashrah, Kufah, 
Baghdad, Mesir, Syria dan di kota-kota besar 
seluruh Negara Islam dalam tempoh masa 16 tahun. 
Beliau mempunyai karangan kitab Hadits Shahih 
yang terkenal dengan nama Shahih Bukhari, dalam 
kitab ini diisi dengan Hadits-hadits yang Shahih 
belaka. Beliau pernah berkata: "Tidak aku masukkan 
ke dalamnya (Ash-Shahih) kecuali Hadits yang 
Shahih sahaja. Aku menghafaz lebih daripada 100 
ribu Hadits Shahih dan 200 ribu Hadits yang tidak 
Shahih." Antara pujian Ibnu Hajar kepada beliau: 



"Tiadalah yang lebih menakjubkan daripada 
ingatannya yang mampu menolak hadits yang salah 
kepada yang benar dan lebih hebat lagi, beliau 
mampu menghafaznya yang salah mengikut terrib 
satu persatu." Menurut riwayat, beliau pernah 
belajar menuntut ilmu pengetahuan daripada lebih 
seribu orang guru untuk mendengarkan Hadits 
hingga terkenal sebagai seorang Imam yang telah 
menghafaz berpuluh ribu hadits dengan cukup 
sempurna serta tahan diuji kekuatan ingatannya. 
Ada kisah yang mengatakan bahawa sewaktu beliau 
datang ke Baghdad maka Para 'Ulama Hadits yang 
terkemuka di kota itu telah berusaha menguji 
kekuatan ilmu beliau. Mereka telah kemukakan 
kepada beliau sebanyak seratus Hadits yang 
dicampur-adukkan dan dikacau-bilaukan Sanad 
dan lafaz Matan Hadits, kemudian beliau telah 
diminta menerangkan dan membetulkannya. Beliau 
dengan segera menyatakan Hadits-hadits tersebut 
dengan menerangkan sanad bagi riap-riap Matan 
menurut yang dihafaznya. Dengan ini barulah 
mereka tahu kebolehan beliau dan terus mengakui 
kelebihannya. Beliau meninggal dunia pada malam 
Sabtu berbetulan dengan malam Hari Raya ~ Aidil 
Fitri pada tahun 256H ketika berusia 62 tahun dan 
tiada meninggalkan seorang anak pun. 

FADHILAT PUASA SUNNAT 



Hadhrat Ibnu 'Abbas Radhiyallahu 'Anhu telah ditanyakan tentang Puasa, maka beliau 
berkata: 

"Sukakah daku ceritakan kepadamu Hadits yang termasuk dalam perbendaharaan 
yang tersimpan? laitu jika engkau inginkan Puasa Nabi Daud 'Alaihissalam, maka Baginda 
Puasa sehari dan tidak Puasa sehari, dan bila engkau ingin Puasa Nabi Sulaiman 
'Alaihissalam, maka Puasa tiga hari pada permulaan setiap bulan yakni antara 1-10 
haribulan, dan tiga hari pada pertengahannya yakni antara 11-20 haribulan, dan tiga hari 
pada akhirnya yakni 21-30 haribulan. Dan bila engkau inginkan Puasa Nabi 'Isa 'Alaihissalam, 
maka berpuasalah setiap hari selamanya dan makan SyaMr dan memakai pakaian yang kasar 
tebalnya dan tiap malam Baginda tegak berdiri sembahyang hingga melihat tanda-tanda 
Fajar dan Baginda tidak berada di suatu tempat melainkan Baginda sembahyang dua rakaat. 
Dan bila engkau ingin Puasa ibunya iaitu Siti maryam 'Alaihassalam, maka beliau Puasa dua 
hari dan tidak Puasa dua hari, dan bila engkau ingin Puasa Nabi Muhammad Shallallahu 
'Alaihi Wasallam yang sebaik-baik makhluk, maka Baginda berpuasa tiga hari pada setiap 
bulan iaitu pada hari-hari putih yakni tigabelas, empatbelas dan limabelas, dan mengajarkan 
bahawa amalan tersebut adalah sama dengan Puasa sepanjang masa." 



